**Alberto Ricardo da Silva** (født 24. april 1943 i Vila General Carmona i Portugisisk Timor, død 2. april 2015 i Dili i Øst-Timor) var katolsk biskop av Dili i Øst-Timor.

Liv og virke
------------

### Bakgrunn

Silva gikk på barneskolen *Colégio Nuno Alvares Pereira* i Soibada. En av klassekameratene hans der var den senere politikeren og frihetskjemperen Nicolau dos Reis Lobato. Deretter dro han til *Nossa Senhora da Fatima*-seminaret i Dare.

### Prest

Den 15. august 1972 ble Silva presteviet. I Dili studerte han ved seminaret og ble deretter sendt til Macau for å studere filosofi. Silva fortsatte sine studier i teologi ved seminaret i Leiria i Portugal. Han mottok senere et stipend for spiritualitet ved Det pavelige gregorianske universitet i Roma.

Silva virket som åndelig veileder, senere ble han rektor ved seminaret i Dare og generalvikar i Dili (1980-1992).

I 1991, mens han var sogneprest for menigheten *Santo António de Motael*, tilbød Silva fristed til timoresiske studenter i deres kampanjer for landets uavhengighet mot indonesisk okkupasjon. 

I slutten av oktober omringet indonesiske sikkerhetsstyrker og militser kirken. Aktivisten Sebastião Gomes ble skutt og blødde i hjel. Silva holdt en begravelsesmesse for Gomes 12. november. Begravelsesfølget til Santa Cruz kirkegård ble til en fredelig demonstrasjon med flere tusen deltakere. Det indonesiske militæret åpnet ild mot demonstrantene på kirkegården og drepte minst 271 mennesker. Opptak av Santa Cruz-massakren vakte raseri rundt om i verden og satte Øst-Timor-konflikten tilbake på den politiske dagsorden. Silva ble gjentatte ganger forhørt av militære sikkerhetsstyrker i løpet av de påfølgende ukene. Han ble anklaget for å være hjernen bak demonstrasjonene, selv om han understreket at han bare var interessert i sine religiøse plikter som prest, og dette ville involvere timoresere av enhver politisk overbevisning, så vel som kristne indonesere. Til tross for dette ble han gjentatte ganger truet med fengsel og det som er verre. 

For å holde ham utenfor fare ble Silva av Kirken sendt for å studere i Roma. Flere år senere kom han tilbake til Øst-Timor.

Fra 2000 var Silva rektor ved Peter og Paul-seminaret i Dili.

### Biskop av Dili

Pave Johannes Paul II utnevnte ham til biskop av Dili 27. februar 2004. Biskopen av Baucau, Basílio do Nascimento, som ledet bispedømmet Dili som apostolisk administrator fra 2002 til da Silva tiltrådte, bispeviet ham den 2. mai samme år. Medkonsekratorer var erkebiskopen av Kupang, Peter Turang, og hjelpebiskop Tomás Pedro Barbosa da Silva Nunes fra Lisboa. Nesten 30.000 deltok ved bispevielsen ved katedralen i Dili. Blant dem var sekretæren ved det apostoliske nuntiatur i Indonesia, msgr. Novatus Rugambwa, predidenten i Øst-Timor Xanana Gusmão, statsmMinister Mari Alkatiri, regjerinmgsministre og utenlandske sendemenn.

Den 21. februar 2012 ledet biskop da Silva en fredsmarsj fra *Nossa Senhora Auxiliadora*-kirken i Comoro til biskopens residens i Lecidere. Omlag 5.000 ppersoner deltok,bland dem prester, nonner, seminarister, lekfolk, regjeringsfolk og utenlandske ambassadører. Biskopen oppfordret folket til fredsommelighet under presidentsvalgene i 2012.

I 2014 ble Silva behandlet for en hjernesvulst i Australia. Den 9. februar 2015 innvilget pave Frans hans helsemotiverte fratreden.

Den 2. april 2015 døde biskop Silva på *Hospital Nacional Guido Valadares* i Dili, hvor han hadde vært innlagt siden 22. mars.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio, O.P. (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (16235-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Henry Benedict Mary Clement Stuart of York (1725-1807) \*1758
* Pave Leo XII (1760-1829) \*1794
* Kardinal Chiarissimo Falconieri Mellini (1794-1859) \*1826
* Kardinal Camillo di Pietro (1806-1884) \*1839
* Kardinal Mieczyslaw Halka Ledóchowski (1822-1902) \*1861
* Kardinal Jan Puzyna z Kosielsko (1842-1911) \*1886
* Erkebiskop Józef Bilczewski (1860-1923) \*1901
* Erkebiskop Bolesław Twardowski (1864-1944) \*1919
* Erkebiskop Eugeniusz Baziak (1890-1962) \*1933
* Pave Johannes Paul II (1920-2005) \*1958
* Biskop Basílio do Nascimento (1950-2021) \*1997
* Biskop *Alberto Ricardo da Silva* (1943-2015) \*2004

Referanser
----------

1. 1 2 3  Zenit: *Papst ernennt neuen Bischof für Osttimor*, 8. mars 2004, lest 3. april 2015.
2. ↑  Timor-Leste/Biografia do Presidente Nicolau dos Reis Lobato, lest 31. desember 2012
3. ↑  George W. Bush Institute: *Bishop Alberto Ricardo Da Silva: Santa Cruz Massacre*, The Freedom Collection, lest 3. april 2015.
4. ↑  «Church Must Work With State For The People». Besøkt 22. mars 2017.
5. ↑  «UCANews 23 February 2012». Arkivert fra originalen 8. oktober 2012. Besøkt 25. februar 2012.
6. 1 2  Notícias ao minuto: *Óbito Morreu ex-bispo de Díli, Alberto Ricardo da Silva*, 2. april 2015, lest 2. april 2015.
7. ↑  «Rinuncia del Vescovo di Díli (Timor Orientale)». *Tägliches Bulletin* **(italiensk)**. Presseamt des Heiligen Stuhls. 9. februar 2015. Besøkt 9. februar 2015.
8. ↑  catholic-hierarchy.org dasil, lest 18. desember 2022

Eksterne lenker
---------------

* (en) Alberto Ricardo da Silva – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** GND
 |